# Persones-Animals-Natura

Persones-Animals-Natura (en portuguès, Pessoas–Animais–Natureza, PAN) és un partit polític portuguès que es va fundar el 2009 i que té per objectiu la protecció i justa harmonització dels drets de les persones, els animals no-humans i la natura. El PAN va obtenir el seu primer escó el 2011 a les eleccions regionals de Madeira. El 2015 va accedir a l'Assemblea de la República i el 2019 al Parlament Europeu.

## Història

El partit polític es va fundar el 2009 amb el nom Partido pelos Animais i es va registrar formalment el 2011, amb la denominació Partido pelos Animais e pela Natureza. El mateix any, l'agrupació va obtenir un escó a l'assemblea regional de Madeira i va rebre l'1 % dels vots a les eleccions nacionals. El 2014 el partit va decidir canviar el seu nom a Pessoas–Animais–Natureza. Es va presentar per primera vegada a les eleccions europees, on va obtenir un 1,4 % dels vots, i va formar part de la plataforma europea de partits animalistes Euro Animal 7 (més tard rebatejada com a Animal Politics EU).
El 2015, André Lourenço i Silva va ser elegit com a nou portaveu de la formació, i aquell mateix any el partit va obtenir el seu primer escó a l'Assemblea de la República. A les eleccions europees de 2019, el PAN va obtenir el seu primer escó al Parlament Europeu, amb el 5,1% dels vots, que va ser ocupat per Francisco Guerreiro. El mateix any, el partit va rebre el 3,3 % dels vots a les eleccions nacionals, augmentant així la seva representació parlamentària fins a 4 diputats (amb 2 escons guanyats a Lisboa, 1 a Porto i 1 a Setúbal). El juny de 2020, Francisco Guerreiro va deixar de formar part del PAN per «discrepàncies polítiques» amb la direcció del partit, per la qual cosa el PAN va quedar sense representació a l'eurocambra.

## Resultats electorals
### Assemblea de la República

El PAN ha anat augmentant el seu suport electoral de manera continuada. El primer cop que es va presentar a les eleccions el 2011 va obtenir gairebé 60.000 vots i zero escons. En les següents eleccions de 2015, va aconseguir el seu primer escó al districte de Lisboa, amb un increment total de 0,4 punts percentuals. En els següents comicis de 2019, el PAN va fer un salt important ja que va més que duplicar els resultats. Va obtenir 4 escons, dos al districte de Lisboa, un a Porto i un a Setúbal, és a dir, a les zones més poblades.
| Any | Vots | % | Pos. | Escons | +/− | Govern | Candidat |
| 2011 | 57.849 | 1,0 % | 7a | 0 / 230 | Nou | Extra-parlamentari | Paulo Borges |
| 2015 | 75.140 | 1,4 % | 6a | 1 / 230 | 1 | Oposició | André Lourenço e Silva |
| 2019 | 174.511 | 3,3 % | 6a | 4 / 230 | 3 | Oposició | André Lourenço e Silva |
| 2022 | 118.579 | 1,9 % | 8a | 1 / 226 | 3 | Oposició | Paula Inês Alves de Sousa Real |
| 2024 | 126.085 | 1,95 % | 8a | 1 / 230 | = | | Paula Inês Alves de Sousa Real |

### Parlament europeu

| Any | Portugal | Portugal | Portugal | Escons | +/− | Candidat |
| Any | Vots | % | Pos. | Escons | +/− | Candidat |
| 2014 | 56.363 | 1,7% | 7è | 0 / 21 | Nou | Orlando Figueiredo |
| 2019 | 168.501 | 5,1% | 6è | 1 / 21 | 1 | Francisco Guerreiro |
| 2024 | 48,039 | 1,22% | 9è | 0 / 21 | 1 | Pedro Fidalgo Marques |

### Assemblees regionals
#### Açores

| Any | Vots | % | Escons | +/- | Govern |
| 2020 | 1.907 | 1,7 (#6) | 1 / 57 | = | Oposició |
| 2024 | 1.907 | 1,65 (#6) | 1 / 57 | = |

#### Madeira

| Any | Vots | % | Escons | +/- | Govern |
| 2019 | 2.095 | 1,46 (#7) | 0 / 47 | | |
| 2023 | 3.046 | 2,25 (#7) | 1 / 47 | 1 | Suport extern |
| 2024 | 2.531 | 1,86 (#7) | 1 / 47 | = | |

## Referències

* ↑ «Topònims: Portugal». ésAdir. [Consulta: 22 abril 2020].
* ↑ «Estatutos PAN» (en portuguès). PAN, 2018. Arxivat de l'original el 2019-10-06. [Consulta: 22 abril 2020].
* 1 2 «Regionais 2011 - Resultados» (en portuguès). Secretaria-Geral do Ministério da Administração Interna, 2011. [Consulta: 22 abril 2020].
* 1 2 3 «Legislativas 2015 - Resultados Globais» (en portuguès). Secretaria-Geral do Ministério da Administração Interna, 2015. [Consulta: 22 abril 2020].
* 1 2 «National results Portugal | 2019 European election results» (en anglès). European Parliament, 02-07-2019. [Consulta: 22 abril 2020].
* 1 2 «Partidos registados e suas denominações, siglas e símbolos» (en portuguès). Tribunal Constitucional. [Consulta: 22 abril 2020].
* 1 2 «Legislativas 2011 - Resultados Globais» (en portuguès). Secretaria-Geral do Ministério da Administração Interna, 2011. [Consulta: 22 abril 2020].
* ↑ «The Euro Animal 7» (en anglès). Animal Welfare Party. [Consulta: 22 abril 2020].
* 1 2 Error: hi ha arxiuurl o arxiudata, però calen tots dos paràmetres.«André Silva: porta-voz do PAN» (en portuguès). PAN. [Consulta: 22 abril 2020].
* 1 2 «Legislativas 2019 - Resultados Globais» (en portuguès). Secretaria-Geral do Ministério da Administração Interna, 2019. [Consulta: 22 abril 2020].
* ↑ «PAN perde representação no Parlamento Europeu com saída do único eurodeputado» (en portuguès). Rádio Renascença, 16-06-2020.
* ↑ «Eleições legislativas - Resultados Globais» (en portuguès). Ministério da Administração Interna, 2024. [Consulta: 13 agost 2024].
* ↑ «Legislativas 2024 | Resultados Globais» (en portuguès). Ministério da Administração Interna, 2024. [Consulta: 11 juny 2024].
* ↑ «Europeias 2014 - Resultados Globais» (en portuguès). Secretaria-Geral do Ministério da Administração Interna, 2014. [Consulta: 22 abril 2020].
* ↑ «Europeias 2019 - Resultados Globais» (en portuguès). Secretaria-Geral do Ministério da Administração Interna, 2019. [Consulta: 22 abril 2020].
* ↑ «Parlamento Europeu 2024 | Resultados Globais» (en portuguès). Ministério da Administração Interna, 01-06-2024. [Consulta: 11 juny 2024].
* ↑ «Regionais Açores 2024» (en portuguès). Ministério da Administração Interna, 2024. [Consulta: 11 juny 2024].
* ↑ «Regionais 2019 - Resultados» (en portuguès). Ministério da Administração Interna, 2019. [Consulta: 11 juny 2024].
* ↑ «Regionais Madeira 2023» (en portuguès). Ministério da Administração Interna, 2024. [Consulta: 11 juny 2024].
* ↑ «Regionais Madeira 2024» (en portuguès). Ministério da Administração Interna, 2024. [Consulta: 11 juny 2024].